**Proiecte europene**

Pentru Portul Constanța anul 2023 a constituit un an al recordurilor absolute în ceea ce privește traficul de mărfuri, contextul economic de la Marea Neagră fiind puternic impactat de conflictul din Ucraina.

Pentru a gestiona cu succes traficul intens derulat prin Portul Constanta, CN Administrația Porturilor Maritime SA Constanța a luat măsuri și în sensul accelerării substanțiale a atragerii fondurilor europene pentru dezvoltarea proiectelor de infrastructura portuara și de alt tip.

**Proiecte de dezvoltare a infrastructurii aflate în prezent în implementare:**

1. **Modernizarea infrastructurii de distribuție a energiei electrice în Portul Constanța** (23,04 milioane euro, cu TVA) – finalizare dec 2024 (proiect fazat pe PT 2021-2027)
2. **Extinderea cheurilor danelor 10 și 12 din Zona Midia, inclusiv consolidări în spatele cheurilor** (16,93 milioane euro, cu TVA) - finalizare 2025 (proiect fazat pe PT 2021-2027)
3. **Drum și parcare zona cheu fluvio-maritim Port Constanța și organizare de șantier** (Solidarity Lanes) (3,26 milioane euro, cu TVA) – finalizat în 2024 (proiect fazat pe PT 2021-2027, deschis circulației).

Pentru a răspunde cât mai eficient provocărilor legate de necesitatea dezvoltării Portului Constanța, dar și pentru a crea premisele atingerii unei rate de accesare a fondurilor europene cât mai ridicată în **Programul Transport 2021-2027**, CN APM SA Constanta a alocat fonduri din bugetul companiei pentru aducerea la maturitate în vederea obținerii finanțării (elaborare și avizare studii de fezabilitate) a unui pachet de proiecte consistent, cu un buget total estimat de **745,75** milioane euro:

**Proiecte avizate la nivel de Hotărâre de Guvern, in valoare totala de 476,10 milioane euro (fără TVA) aflate în stadiu de licitație pentru atribuirea contractelor de execuție lucrări:**

1. Extinderea la patru benzi a drumului dintre Poarta 7 și joncțiunea obiectivului “Pod rutier la km 0+540 a Canalului Dunăre – Marea Neagră” cu drumul care realizează legătura între Poarta 9 și Poarta 8 spre zona de nord a Portului Constanța (valoare estimată – **50 mil. euro**) – perioadă realizare 2025 – 2028
2. Master Plan de infrastructură rutieră - Reabilitarea, modernizarea și extinderea infrastructurii rutiere (drumuri, pasaje) și de acces în Portul Constanța și zona Midia (valoare estimată **122,6 milioane euro**) – perioadă realizare 2025 – 2028
3. Modernizarea infrastructurii de distribuție a energiei electrice în Portul Constanța – Etapa a II-a (valoare estimată **95 milioane euro**) – perioadă realizare 2025 - 2027
4. Extinderea și modernizarea infrastructurii de apă și a sistemului de canalizare – Etapa I (valoare estimată **28 milioane euro**) – perioadă realizare 2025 – 2027
5. Dragaje de investiții în porturile maritime (valoare estimată **180,5 milioane euro**), perioada de realizare 2025 – 2026, zonele elgibile pentru finantare din fonduri europene sunt Constanta și Midia, pentru Mangalia urmând a se identifica alte surse de finanțare (ex. surse proprii, credit IFI etc).

 **Proiecte aflate în stadiu avansat de pregătire a Studiilor de fezabilitate, în valoare totală de 280,35 milioane euro (fără TVA):**

1. Dezvoltarea capacității feroviare în Sectorul fluvio-maritim al Portului Constanța – Etapa II (valoare estimată 20,0 milioane euro)
2. Realizare cheuri în Portul Constanța – zona Midia, inclusiv umpluturi în spatele construcțiilor de acostare și sistematizarea teritoriului (valoare estimată: 213,4 milioane euro)
3. Realizarea unui parc fotovoltaic (valoare estimată: 11,3 milioane euro)
4. Parcare securizată cu facilități de staționare, în vecinătatea accesului din A4 (valoare estimată 18 milioane euro)
5. Realizare cheu între Dana 8 și postul de acostare aferent terminalului Octogon și sistematizare teritoriu aferent (valoare estimată – 17,65 milioane euro)

Un proiect de anvergura pentru Portul Constanța este **dezvoltarea Molurilor IIIS – IVS** (valoare estimată de peste **1 mld euro**). In urma semnării, în data de 07.03.2024, de către Guvernul României a Memorandumului privind demararea procedurilor legale în vederea realizării obiectivului de investiții ”***Realizarea lucrărilor de infrastructură, căi de acces și utilități, în vederea dezvoltării de terminale specializate în Portul Constanța Sud – Molurile III S si IV S****”* și, totodată, desemnării acestuia ca obiectiv strategic de interes național în conformitate cu prevederile Hotărârii de Guvern nr. 733/2022, CN APM SA a inițiat și se află în derulare procedura de achiziții publică privind elaborarea studiului de fezabilitate aferent proiectului, din surse proprii ale CN APM SA, valoarea estimata a studiului de fezabilitate și a tuturor studiilor suport fiind de 4 milioane euro (cca 20 milioane lei).

Dezvoltarea **insulei artificiale** (valoare estimată a lucrărilor de peste **1,4 mld euro**) este un alt proiect important al Portului Constanța, al cărui studiu de fezabilitate are un cost estimat la cca 10 milioane euro.

**Proiectele verzi care vor face parte din viitorul Master Plan Verde al Portului Constanta**

**Proiectele analiza următoarele direcții potențiale de dezvoltare:**

**Utilizarea sporită a generării si utilizării energiei eoliene, valurilor și solare.**

**Proiecte:**

1. **Energie eoliana**
2. **Energia valurilor**
3. **Energie solara – parcuri fotovoltaice**
4. **Unități portuare cu energie solară (ex. clădiri, parcări etc).**
5. **Sisteme moderne de monitorizare a calității zgomotului, prafului și apei**
6. **Monitorizare inteligentă a consumului de energie și pași de optimizare.**
7. **Realizarea de instalații de bunkerare a biocombustibililor.**
8. **Amenajarea alimentării cu energie electrică la mal pentru operațiunile navei în timpul șederii în port**
9. **Înființarea stațiilor de reciclare a deșeurilor în porturi.**
10. **Vehicule electrice/alimentate pe biomasă pentru a fi utilizate pentru operațiunile portuare.**
11. **Certificare port verde**
12. **Introducerea principiilor economiei circulare – crearea unui port circular**
13. **Tehnologii portuare smart**

Digitalizarea Portului Constanta este in plin proces de dezvoltare. Utilizarea digitalizării proceselor portuare contribuie la reducerea poluării.

Au fost identificate proiectele de digitalizare care sa contribuie la dezvoltarea portului Constanta ca un Port verde, astfel:

1. **Implementarea ERP-ului companiei,** cu toate componentele sale (Platformă DMS, Modul ID Management, etc) este prioritară având în vedere necesitatea companiei de a trece printr-un proces de transformare digitală
2. **Achiziționarea rețelei 5G Private Wireless**, rețea ce va asigura infrastructura necesară pentru toate celelalte proiecte
3. **Implementarea unui sistem GIS pentru a dezvolta sistemul Digital TWIN** se poate realiza numai după implementarea sistemului ERP și a rețelei 5G Private Wireless, astfel încât acestea să fie integrate și Platfoma Digital Twin să acopere întreaga arie portuară
	1. Achiziționarea și testarea unei drone de măsurători cadastrale, dotată cu tehnologie LIDAR.
		1. Alte proiecte de digitalizare de viitor, parte din strategia pe termen scurt, mediu și lung:
			1. Proiectul de recunoaștere facială
			2. Proiectul pentru senzori inteligenți de dragaj
			3. Proiectul privind cântărirea și măsurarea auto trafic greu (în derulare)
	2. Sistemul de trafic management (auto + căi ferate + maritim + fluvial – în derulare)
	3. Dispecerat SCADA pentru toate utilitățile precum și proiectele de mediu privind sustenabilitatea și reducerea emisiilor sau folosirea dronelor pentru inspecția navelor, pilotaj etc
	4. Port Community System – platforma comună prin care toți stakeholderii din port (operatori privați și autorități) vor schimba date digitale introduse o singură dată în sistem, astfel eliminându-se actualele mijloace de schimb de date (hârtie, telefon, mail) și scurtând considerabil timpii de operare.
4. **Implicarea stakeholderilor în transformarea portului Constanta în port verde, contribuția acestora la Green Master Plan**